ปกติมาร้านนี้จะสั่งกาแฟ อาหารกับขนมยังไม่เคยลอง วันนั้นกินข้าวเสร็จเรากับเพื่อนอยากกินขนม+กาแฟ นึกได้ว่าร้านนี้ก็มีขนมหนิก็เลยแวะมาลอง
ขนมที่ร้านมีไม่มาก หลัก ๆ คือเค้กในตู้ (บราวนี่ , เค้ก) และโทสต์ ก็สั่งเป็นเมนูฮันนี่โทสต์ และกาแฟ 
-  ฮันนี่โทสต์ 129 บ. โทสต์ของร้านนี้จะเป็นขนมปังแผ่นเดียวแต่เป็นแผ่นหนาทาเนย อบมากรอบ ๆ โรยหน้าด้วยครัมเบิ้ลกรุบกรอบ โปะด้วยวิปครีมและเชอรี่เชื่อม 
เสิร์ฟคู่กับกล้วยหอมราดซอสช็อคโกแลต และไอศครีม 2 ลูก โรยหน้าด้วยอัลมอนด์สไลด์ คือแบบทุกอย่างดีหมดเลย ยกเว้นวิปครีมเป็น Non-Daily มันไม่หอมมันเหมือนวิปครีมจากนมสดแท้ ๆ อ่ะนะ ก็เขี่ย ๆ ออกไป 
ไอศครีมรสชาติกลาง ๆ ทั่ว ๆ ไป แต่รวม ๆ แล้วคือดี ราคาไม่แพงมากด้วย เมนูนี้ชอบค่ะ
- คาปูชิโนร้อน 55 บ. กาแฟใส่นม+ฟองนม รสเข้ม ๆ 
- ลาเต้ร้อน 55 บ. ลาเต้ก็จะอ่อนกว่าคาปูหน่อย  2 แก้วทำลายมาไม่เหมือนกันด้วย ปกติกินแบบเทคโฮมก็จะไม่มีลายแบบนี้ วันนี้กินที่ร้านมีลาเต้อาร์ตด้วย ชอบ ๆ 

สำหรับร้านนี้ถึงแม้ขนมจะมีน้อยแต่เท่าที่ได้ลองไปก็โอเคอยู่น้า (แต่อย่าไปเทียบร้านดัง ๆ ราคาต่างกันก็เอาไปเทียบไม่ได้จ้า) แถมในร้านมีแอร์เย็น ๆ + ไวไฟฟรี ก็แวะมานั่งชิลล์ ๆ กินขนมจิบเครื่องดื่มได้เรื่อย ๆ จ้า